Si Palui: Bajual Tilam
Bajalan mutur ampah ka gunung di Sungai Raya situ, kada dikira sakalinya ada haja nang mamandak muturnya.
ADA sabuting usaha Palui nang kada banyak ditiru urang. Nah, apa yu? Bajual tilam buhannya ai, tilam ditukar matan Pamangkih, Hulu Sungai Tengah sana, dibawa ka kuta dudul.
”Kamana Lui ikam cagar maarak tilam bumutur pikap?” takun Garbus.
“Tasarahku ai, kamanakah Bus ai?” sahut Palui ringan haja.
“Napa jadi tartarik bajualan tilam Lui?” takun Tulamak.
“Iya handak bausaha banar ai, daripada mutur pikap tagana kada jadi hasil kalu?” jawab Palui.
“Urang banyak sudah bajualan tilam naya?” sahut Garbus.
“Razaki masing-masing Bus ai, kaya di pasar tuku tilam batatai haja, adalah urang basarikan bila ada nang kada payu?” ujar Palui diplomatis.
Palui bajualan tilam banyak arah ka perdesaan, ka kampung-kampung. Mun ampah ka kuta jaka urang manukar tilam di pasar kalu, Palui gagarunum.
Bajalan mutur ampah ka gunung di Sungai Raya situ, kada dikira sakalinya ada haja nang mamandak muturnya.
”Malihat tilam pang Paman Palui?” ujar urang nitu binian langkar.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn